b'\n_START_ARTICLE_\nPort-en-Bessin-Huppain\n_START_SECTION_\nGeografi\n_START_PARAGRAPH_\nPort-en-Bessin er en kommune i landskabet Bessin, som ofte blot kaldes "Port" af indbyggerne, der kalder sig "Portais". Den ligger 9 km nord for Bayeux. De to landsbyer Port-en-Bessin og Huppain blev lagt sammen i 1972. Havnen ligger i en bugt ud mod Den engelske kanal.\n_START_SECTION_\nHistorie\n_START_PARAGRAPH_\nHavnen, som har eksisteret siden romertiden. Wilhelm Erobreren brugte byens skibsv\xc3\xa6rfter til at bygge den fl\xc3\xa5de, hvormed han invaderede England i 1066._NEWLINE_Port-en-Bessin blev befriet p\xc3\xa5 D-dag under Operation Overlord. Byen blev terminal for PLUTO olier\xc3\xb8rledningen fra England, som skulle forsyne de allieredes k\xc3\xb8ret\xc3\xb8jer med br\xc3\xa6ndstof. I slutningen af august 1944 var olier\xc3\xb8rledningen klar.\n_START_SECTION_\nSev\xc3\xa6rdigheder og monumenter\n_START_PARAGRAPH_\nP\xc3\xa5 klinten ved indsejlingen til havnen blev der i 1694 bygget la tour Vauban af arkitekten Benjamin de Combes for at v\xc3\xa6rne mod pirater og forhindre engl\xc3\xa6nderne i at invadere._NEWLINE_Kirken Saint Andr\xc3\xa9 blev bygget mellem 1880 og 1898 af arkitekten Moutier som erstatning for den gamle kirke fra 12. \xc3\xa5rhundrede._NEWLINE_Kirken Saint-Pierre i Huppain, som tilh\xc3\xb8rte klosteret i Cerisy-la-For\xc3\xaat stammer fra det 12. og det 13. \xc3\xa5rhundrede._NEWLINE_Kirken Saint-Nicolas i Villiers-sur-Port stammer ligeledes fra det 12. og 13 \xc3\xa5rhundrede, men har ligget som ruin siden det 19. \xc3\xa5rhundrede._NEWLINE_Museet med efterladenskaber fra D-dag indeholder alle slags genstande og k\xc3\xb8ret\xc3\xb8jer, som blev fundet ved vandkanten i dagene efter invasionen.\n_START_SECTION_\nFilm\n_START_PARAGRAPH_\nI filmen Den L\xc3\xa6ngste Dag vises der en sekvens, som beskriver hvorledes franske kommandosoldater nedk\xc3\xa6mpede en tysk stilling i Ouistreham. Ved optagelsen brugtes havnen i Port-en-Bessin i stedet.'